als_Latn dik_Latn sag_Latn
Kur Mozilla njoftoi se nuk do të përdorë më Google-in si motor kërkimi për shfletuesin Firefox, por do të kalojë tek Yahoo!, të gjithë kthyen shikimin nga Google për të parë se si do të ndikojë kjo tek përdorimi i tyre.
Ka gati dy muaj që përdoruesit e Firefox-it përdorin Yahoo! si motor kërkimi. Tani ne mund të shohim ndikimin që ka pasur tek Google, falë statistikave të publikuara nga sajti StatCounter. Sajti, i cili mat tregun e përdorimit të kërkimit në SHBA, raporton se për herë të parë nga viti 2008, pjesa e zotërimit të Google Search ka rënë poshtë 75%.
Të dhënat, që mund t’i shihni në foton e mësipërme, tregojnë rënien e Google-it gjatë një periudhe tremujorësh, Bing mbeti po njësoj, ndërsa Yahoo! pati një rritje të konsiderueshme.
Google-it i ka sjellë shumë probleme, pasi kompania gjeneron një sasi të konsiderueshme të ardhurash nga shfaqja e reklamave kur kërkon tek ky motor. Sa i përket Yahoo-së, ajo ka përfituar shumë nga kjo, duke rritur numrin e të ardhurave gjatë këtij tremujori.
Le të shohim nëse ky trend do të vazhdojë, domethënë nëse përdoruesit e shfletuesit Firefox do të vazhdojnë të përdorin Yahoo-në si motor kërkimi apo do e ndërrojnë atë me Chrome-in.
(Herë të lexuara: 152)
als_Latn als_Latn als_Latn als_Latn als_Latn als_Latn